hippocrates-et-corpus-hippocraticum.de-fracturis 6
ἐπὴν δὲ τριταῖος γένηται , ἑβδομαῖος δὲ ἀπὸ τῆς πρώτης ἐπιδέσιος , ἢν ὀρθῶς ἐπιδέηται , τὸ μὲν οἴδημα ἐν ἄκρῃ τῇ χειρὶ ἔσται , οὐδὲ τοῦτο λίην μέγα · τὸ δʼ ἐπιδεόμενον χωρίον ἐν πάσῃσι τῇσιν ἐπιδέσεσιν ἐπὶ τὸ λεπτότερον καὶ ἰσχνότερον εὑρεθήσεται , ἐν δὲ τῇ ἑβδόμῃ καὶ πάνυ λεπτὸν , καὶ τὰ ὀστέα τὰ κατεηγότα ἐπὶ μᾶλλον κινεύμενα καὶ εὐπαράγωγα ἐς κατόρθωσιν . καὶ ἢν ᾖ ταῦτα τοιαῦτα , κατορθωσάμενον χρὴ ἐπιδῆσαι ὡς ἐς νάρθηκας , ὀλίγῳ μᾶλλον πιέσαντα , ἢ τὸ πρότερον , ἢν μὴ πόνος τις πλείων ᾖ ἀπὸ τοῦ οἰδήματος τοῦ ἐν ἄκρῃ τῇ χειρί . ἐπὴν δὲ ἐπιδήσῃς τοῖσιν ὀθονίοισι , τοὺς νάρθηκας περιθεῖναι χρὴ καὶ περιλαβεῖν ἐν τοῖσι δεσμοῖσιν ὡς χαλαρωτάτοισιν , ὁκόσον ἠρεμέειν , ὥστε μηδὲν ξυμβάλλεσθαι ἐς τὴν πίεξιν τῆς χειρὸς τὴν τῶν ναρθήκων πρόσθεσιν . μετὰ δὲ ταῦτα , ὅ τε πόνος , αἵ τε ῤᾳστῶναι αἱ αὐταὶ γινέσθωσαν , αἵ περ καὶ ἐν τῇσι πρώτῃσι περιόδοισι τῶν ἐπιδεσίων . ἐπὴν δὲ τριταῖος ἐὼν φῇ χαλαρὸν εἶναι , τότʼ ἔπειτα χρὴ τοὺς νάρθηκας ἐρείσασθαι , μάλιστα μὲν κατὰ τὸ κάτηγμα , ἀτὰρ καὶ τἄλλα , κατὰ λόγον , ᾗπερ καὶ ἡ ἐπίδεσις ἐχάλα μᾶλλον ἢ ἐπίεζεν . παχύτατον δὲ χρὴ εἶναι τὸν νάρθηκα , ᾗ ἐξέστη τὸ κάτηγμα , μὴ μὴν πολλῷ . ἐπιτηδεύειν δὲ χρὴ μάλιστα μὲν κατʼ ἰθυωρίην τοῦ μεγάλου δακτύλου , ὡς μὴ κείσηται ὁ νάρθηξ , ἀλλὰ τῇ ἢ τῇ , μηδὲ κατὰ τὴν τοῦ σμικροῦ ἰθυωρίην ᾗ τὸ ὀστέον ὑπερέχει ἐν τῷ καρπῷ , ἀλλὰ τῇ ἢ τῇ . ἢν δὲ ἄρα πρὸς τὸ κάτηγμα ξυμφέρῃ κεῖσθαι κατὰ ταῦτά τινας τῶν ναρθήκων , βραχυτέρους αὐτοὺς χρὴ τῶν ἄλλων ποιέειν , ὡς μὴ ἐξικνέωνται πρὸς τὰ ὀστέα τὰ ὑπερέχοντα παρὰ τὸν καρπόν · κίνδυνος γὰρ ἑλκώσιος , καὶ νεύρων ψιλώσιος . χρὴ δὲ διὰ τρίτης ἐρείδειν τοῖσι νάρθηξι πάνυ ἡσυχῇ , οὕτω τῇ γνώμῃ ἔχοντα , ὡς οἱ νάρθηκες φυλακῆς εἵνεκα τῆς ἐπιδέσιος προσκέωνται , ἀλλʼ οὐ τῆς πιέξιος εἵνεκεν ἐπιδέωνται .
Lemmas: ἐπήν δέ τριταῖος γίγνομαι , ἑβδομαῖος δέ ἀπό ὁ πρῶτος ἐπίδεσις , ἐάν ὀρθός ἐπιδέω , ὁ μέν οἴδημα ἐν ἄκρος ὁ χείρ εἰμί , οὐδέ οὗτος λίαν μέγας · ὁ δέ ἐπιδέω χωρίον ἐν πᾶς ὁ ἐπίδεσις ἐπί ὁ λεπτός καί ἰσχνός εὑρίσκω , ἐν δέ ὁ ἕβδομος καί πάνυ λεπτός , καί ὁ ὀστέον ὁ κατάγνυμι ἐπί μάλα κινέω καί εὐπαράγωγος εἰς κατόρθωσις . καί ἐάν εἰμί οὗτος τοιοῦτος , κατορθόω χρή ἐπιδέω ὡς εἰς νάρθηξ , ὀλίγος μάλα πιέζω , ἤ ὁ πρότερος , ἐάν μή πόνος τις πολύς εἰμί ἀπό ὁ οἴδημα ὁ ἐν ἄκρος ὁ χείρ . ἐπήν δέ ἐπιδέω ὁ ὀθόνιον , ὁ νάρθηξ περιτίθημι χρή καί περιλαμβάνω ἐν ὁ δεσμός ὡς χαλαρός , ὁπόσος ἠρεμέω , ὥστε μηδείς συμβάλλω εἰς ὁ πίεξις ὁ χείρ ὁ ὁ νάρθηξ πρόσθεσις . μετά δέ οὗτος , ὁ τε πόνος , ὁ τε ῥᾳστώνη ὁ αὐτός γίγνομαι , ὅς περ καί ἐν ὁ πρῶτος περίοδος ὁ ἐπίδεσις . ἐπήν δέ τριταῖος εἰμί φημί χαλαρός εἰμί , τότε ἔπειτα χρή ὁ νάρθηξ ἐρείδω , μάλα μέν κατά ὁ κάταγμα , ἀτάρ καί ἄλλος , κατά λόγος , ᾗ καί ὁ ἐπίδεσις χαλάω μάλα ἤ πιέζω . παχύς δέ χρή εἰμί ὁ νάρθηξ , ᾗ ἐξίστημι ὁ κάτηγμα , μή μήν πολύς . ἐπιτηδεύω δέ χρή μάλα μέν κατά ἰθυωρίη ὁ μέγας δάκτυλος , ὡς μή κείω ὁ νάρθηξ , ἀλλά τῇ ἤ τῇ , μηδέ κατά ὁ ὁ μικρός ἰθυωρίη ᾗ ὁ ὀστέον ὑπερέχω ἐν ὁ καρπός , ἀλλά τῇ ἤ τῇ . ἐάν δέ ἄρα πρός ὁ κάταγμα συμφέρω κεῖμαι κατά οὗτος τις ὁ νάρθηξ , βραχύς αὐτός χρή ὁ ἄλλος ποιέω , ὡς μή ἐξικνέομαι πρός ὁ ὀστέον ὁ ὑπερέχω παρά ὁ καρπός · κίνδυνος γάρ ἕλκωσις , καί νεῦρον ψίλωσις . χρή δέ διά τρίτος ἐρείδω ὁ νάρθηξ πάνυ ἡσυχῇ , οὕτως ὁ γνώμη ἔχω , ὡς ὁ νάρθηξ φυλακή ἕνεκα ὁ ἐπίδεσις πρόσκειμαι , ἀλλά οὐ ὁ πίεξις ἕνεκα ἐπιδέω .